เศร้า เมลาตีเสือโคร่งสุมาตราชื่อดัง โดนเสือตัวผู้ ปลิดชีพ ตายคากรง
(ซ้าย: อาซิม ขวา:เมลาตี),เสือโคร่งสุมาตราตัวเมีย ชื่อดัง เมลาตี ที่สวนสัตว์ลอนดอน ถูกเสือโคร่งตัวผู้ ปลิดชีพแล้วขณะต่อสู้กัน ระหว่างเจ้าหน้าที่สวนสัตว์นำให้เสือทั้งสองได้พบกันครั้งแรก หวังให้ผสมพันธุ์กัน,เมื่อ 9 ก.พ.62 สำนักข่าวต่างประเทศ บีบีซี และเว็บไซต์ การ์เดียน รายงานข่าวเศร้า เมลาตี เสือโคร่งสุมาตราเพศเมียชื่อดัง ที่สวนสัตว์ ZSL London Zoo ในกรุงลอนดอน ประเทศอังกฤษ สิ้นชีพแล้ว ระหว่างเกิดการต่อสู้กันกับเสือตัวผู้ ชื่อ อาซิม ซึ่งถูกนำมาจากสวนสัตว์ซาฟารีในเดนมาร์ก เมื่อ 10 วันก่อน และทางเจ้าหน้าที่ประจำสวนสัตว์ลอนดอน พยายามจะให้เสือโคร่ง เมลาตี กับอาซิม ได้ผสมพันธุ์กัน ซึ่งเป็นส่วนหนึ่งในโครงการผสมพันธ์สัตว์ที่ใกล้สูญพันธ์ในยุโรป,ทว่าถึงแม้ทางเจ้าหน้าที่ได้นำเสือโคร่งตัวผู้ อาซิม อายุ 7 ปี ซึ่งเป็นเสือโคร่งมีลักษณะดี เชื่อมั่นในตัวเองและเป็นที่รู้ดีว่ามีเสน่ห์ต่อเสือตัวเมีย มาอยู่ใกล้กรงของเมลาตีแล้ว 10 วัน เพื่อหวังให้เสือโคร่งทั้งสองเกิดความคุ้นเคยต่อกัน กระทั่งถึงวันที่เจ้าหน้าที่สวนสัตว์สังเกตเห็นสัญญาณบวก จึงตัดสินใจทำในเรื่องที่มีความเสี่ยงสูง คือการนำเสือโคร่งทั้งสองมาพบกันเป็นครั้งแรก เมื่อเช้าวันศุกร์ที่ 8 ก.พ.ที่ผ่านมา,เจ้าหน้าที่สวนสัตว์เผยว่า หลังเสือโคร่งทั้งสองตัวถูกแนะนำให้รู้จักกัน แต่จากนั้น สถานการณ์ได้เปลี่ยนไปสู่การมีปฏิกิริยาที่ก้าวร้าวต่อกันมากขึ้นทันที ทำให้ทางเจ้าหน้าที่สวนสัตว์ได้รีบดำเนินการไม่ให้เสือสู้กันตามแผนที่เตรียมไว้ ทั้งทำให้เกิดเสียงดัง จุดพลุ และเปิดสัญญาณเตือนภัยเพื่อพยายามแยกเสือทั้งคู่ให้หยุดสู้แยกออกจากกัน ทว่าก็ไม่อาจช่วยชีวิตเมลาตีไว้ได้ เพราะอาซิมได้ฆ่าเมลาตีตายแล้ว ซึ่งทำให้เจ้าหน้าที่พนักงานทุกคนที่สวนสัตว์รู้สึกเสียใจอย่างมากที่สถานการณ์ได้พลิกผันจนทำให้เมลาตี เสือโคร่งสุมาตราตัวเมียที่อยู่ในสวนสัตว์มานาน ต้องตายในครั้งนี้
เสือโคร่งสุมาตราตัวเมีย ชื่อดัง เมลาตี ที่สวนสัตว์ลอนดอน ถูกเสือโคร่งตัวผู้ ปลิดชีพแล้วขณะต่อสู้กัน ระหว่างเจ้าหน้าที่สวนสัตว์นำให้เสือทั้งสองได้พบกันครั้งแรก หวังให้ผสมพันธุ์กัน
เมลาตี,เสือโคร่งสุมาตราตัวเมีย,สวนสัตว์ลอนดอน,เสือโคร่งตัวเมียตาย,ผสมพันธุ์